Karang sebuah tulisan dalam bahasa Betawi yang bernada deskriptif dan panjangnya 1 paragraf.

Suatu pagi, aye, enyak, nenek, dan empoknye aye duduk di teras sambil ngegares dan ngeliatin taman di depan teras kite yang ijo bikin mata adem. Abis entu, kite masuk ke dalem rumah yang gelap dan cuma ada penerangan remang dari luar. Kagak tau kenape, pas entu kite semua buru-buru ngambil kaen batik yang dipake orang yang tergeletak di lantai merah. Rumah yang gelap, lantai yang merah, dan sosok yang kagak dikenal entu bikin aye ketakutan. Terus pas udeh ambil entu kaen batik, kite pergi. Kite pergi ke jalan raya yang rame kendaraan dan cuacanye cerah bener. Pas entu, aye ngeliat enyaknye temen aye lagi ngelambai-lambaiin tangannye sambil senyum ke aye dari seberang jalan. Aye pun nyamperin enyaknye temen aye. Nah pas aye udeh mau sampe ke enyaknye temen aye, aye baru sadar kalo daritadi enyak, nenek, dan empoknye aye manggilin aye. Pas aye nengok, ternyate di sebelahnye mereka ade enyaknye temen aye. Aye langsung kaget. Aye pun nengok lagi ke depannye aye secara perlahan. Dan ternyate bener aje. Sosok yang aye samperin entu bukan enyaknye temen aye, tapi hantu! Saking kagetnye aye cuma bisa dem aje dan ketakutan karena ngeliat hantu. Tapi untung aje, entu cuma mimpi.